જમાલપુર ફુલબજાર પાસે આવેલા સરદારબ્રિજ પરથી આજે વહેલી સવારે એક મહિલાએ નદીમાં છલાંગ લગાવી હોવાના સમાચાર ફાયર બ્રિગેડની રેસ્ક્યુ ટીમને મળ્યા હતા. રેસ્ક્યુ ટીમે તાત્કાલીક ઘટના સ્થળે પહોંચીને મહિલાની શોધખોળ શરૂ કરી હતી. રેસ્ક્યુ ટીમની નદીમાં શોધખોળ બાદ મહિલાની લાશ મળી આવી હતી. જોકે તે સમયે વધુ બે લાશ પણ રેસ્ક્યુ ટીમે બહાર કાઢી હતી. અંદાજિત બે ત્રણ દિવસ પહેલાં 30 થી 35 વર્ષિય યુવક અને યુવતીએ નદીમાંથી ઝંપલાવીને આત્મહત્યા કરી લીધી હતી. ફાયર બ્રિગેડની રેસ્ક્યુ ટીમને નદીમાં એક મહિલાએ છલાંગ લગાવી હોવાનો કોલ મળ્યો હતો. જોકે તેમને એક નહી પરંતુ ત્રણ લાશ બહાર કાઢી છે.